HR
C 208/66
Službeni list Europske unije
15.6.2023.
Okus: sladak, voćni i blago opor; Vlaga: ≤ 12 %; Količina glicirizinske kiseline: ≤ 5 % suhe tvari.
Ekstrakt korijena: Boja: od tamne terakota smeđe do crne boje Okus: gorko-sladak, aromatičan, intenzivan i dugotrajan; Vlaga: od 9 % do 15 % Količina glicirizinske kiseline: ≤ 6 % suhe tvari.
3.3.
Hrana za životinje (samo za proizvode životinjskog podrijetla) i sirovine (samo za prerađene proizvode) —
3.4.
Posebni proizvodni postupci koji se moraju provesti na određenom zemljopisnom području Svi koraci u proizvodnji, od uzgoja do branja, te sušenje i prerada, moraju se provoditi na tom razgraničenom zemljopisnom području.
3.5.
Posebna pravila za rezanje, ribanje, pakiranje itd.
proizvoda na koji se odnosi registrirani naziv „Liquirizia di Calabria” ZOI stavlja se na tržište u pakiranjima od kartona, stakla, metala, keramike, polipropilena i polietilena visoke gustoće te u svim materijalima dozvoljenima u skladu s važećim propisima o pakiranju prehrambenih proizvoda.
Težina pakiranja smije biti od 5 g do 25 kg.
Svako pakiranje mora biti zapečaćeno na način da otvaranje pakiranja podrazumijeva trganje pečata.
3.6.
Posebna pravila za označivanje proizvoda na koji se odnosi registrirani naziv Etiketa mora sadržavati logotip te zaštićene oznake i serijski broj koji dodjeljuje nadzorno tijelo.
Logotip ZOI-ja „Liquirizia di Calabria” stilizirani je romb kojem su sve stranice jednake duljine i pod kutovima od 90°.
Najmanja veličina za tisak čitavog logotipa je 0,5 cm po visini i po širini.
Logotip može biti tiskan u svim bojama.
4.
Sažeta definicija zemljopisnog područja Područje proizvodnje „Liquirizia di Calabria” obuhvaća sva općinska područja detaljno navedena u specifikaciji proizvodnje u kojima je zabilježeno postojanje divlje ili uzgajane biljne vrste Glycyrrhiza glabra, „typica” koja se u Kalabriji naziva „Cordara”, na područjima do 650 m nadmorske visine.
To područje na sjeveru graniči s masivom Pollino koji se blago spušta prema sjeveroistoku do općine Rocca Imperiale te tako odvaja predmetno područje od regije Basilicata.
Područje obuhvaća zemljišta u dolini Crati koja se nalaze na desnoj i lijevoj obali rijeke koja teče od juga prema sjeveru i koja, nakon prolaska kroz ravnicu Sibari, na sjeveroistoku utječe u Jonsko more.
Na tirenskoj strani obuhvaćena su područja koja su, sa sjevera prema jugu, omeđena teritorijima općina Falconara Albanese i Nicotera.
Na jonskoj strani obuhvaćena su područja koja, krenuvši sa sjevera, dotiču ravnicu Sibari, veliku ravan pokrajine Crotone i protežu se do krajnje točke Kalabrije.